标题：上蔡语录
古籍简介
上蔡语录
三卷。宋谢良佐（1050—1103）语。谢良佐字显道，上蔡（今属河南）人。元丰进士，宰应城县。建中靖国初，召对，忤旨而去。后盐京西竹木场，因口语有失下狱，废为民。良佐记性甚强，对人称引前史，不差一字。与游酢、吕大临、杨时称程门四先生。著有《论语说》。其学派以仁、天理为主体，掺杂禅学思想，讲究修身养性。宋胡安国、曾恬收集他的讲学谈话，为《上蔡语录》。今本三卷，为朱熹所删定。是书成于绍兴二十九年（1159）。朱子《后序》说，初得括苍吴任写本一篇，皆曾天隐所记。最后得胡文定公写本二篇，凡书四篇，以相参校。胡氏上篇五十五章，记文定公问答；下篇四十九章，版本与吴氏本略同，然时有小异。因其旧定为二篇。有失本旨，以至毁谤程氏以助佛学的篇章一律删去。而得先生遗语三十余章别为一篇。共定为三篇。后乾道戊子，重为编次，又以良佐与安国手简数条，定为今本。良佐之学，以《近思录》为要，其论足以启发后进。唯才高意广，不无过中之弊。故《语录》云，看道理不可不仔细。程门高弟如谢上蔡、游定夫、杨龟山，下梢皆入禅学去。又云，上蔡《观复斋记》中说道理皆是禅底意思。又云，程子诸门人，上蔡有上蔡之病，龟山有龟山之病……。其论皆颇以良佐近禅为讥。然良佐作《祠记》则又云，以生意论仁，以实理论诚，以常惺惺论敬，以求是论穷理，其命意皆精当。而直指穷理居敬为入德之门，尤得明道教人之纲领。乃深相推重，良佐之学，醇疵相半。朱子于《语录》中举其疵；于《祠记》中举其醇。似矛盾而非矛盾，合而观之，良佐之短长可见矣。
四库提要记载
《上蔡语录》·三卷（浙江巡抚采进本）
宋曾恬、胡安国所录谢良佐语，朱子又为删定者也。良佐字显道，上蔡人。登进士第。建中靖国初，官京师。召对忤旨，出监西京竹木场。复坐事废为民。事迹具《宋史·道学传》。恬字天隐，温陵人。安国有《春秋传》，已著录。是书成於绍兴二十九年，朱子年三十岁，监潭州南岳庙时。生平论著，此为最早。据朱子后序称，初得括苍吴任写本一篇，皆曾天隐所记。最后得胡文定公写本二篇，凡书四篇，以相参校。胡氏上篇五十五章，记文定公问答。下篇四十九章，与版本、吴氏本略同，然时有小异。辄因其旧，定著为二篇。独版本所增多，犹百馀章，或失本旨杂他书。其尤者五十馀章，至诋程氏以助佛学，辄放而绝之。其馀亦颇刊去，而得先生遗语三十馀章别为一篇，凡所定著书三篇云云。是朱子於此书芟薙特严。后乾道戊子，重为编次，益以良佐与安国手简数条，定为今本。又作后记，称胡宪於吕祖谦家得江民表《辨道录》，见所删五十馀章，首尾次序，无一字之差。然后知果为江氏所著，非谢氏之书。则去取亦为精审。观《语录》称某二十年前得《上蔡语录》观之，初用朱笔画出合处；及再观则不同，乃用粉笔；三观则又用墨笔。数过之后，全与原看时不同。则精思熟读，研究至深，非漫然而定也。良佐之学，以切问近思为要。其言论闳肆，足以启发后进。惟才高意广，不无过中之弊。故《语录》云：看道理不可不仔细。程门高弟如谢上蔡、游定夫、杨龟山，下梢皆入禅学去。又云：上蔡《观复斋记》中说道理皆是禅底意思。又云：程子诸门人，上蔡有上蔡之病，龟山有龟山之病，和靖有和靖之病，也是合下见得不周偏，差了。其论皆颇以良佐近禅为讥。然为良佐作《祠记》，则又云以生意论仁，以实理论诚，以常惺惺论敬，以求是论穷理，其命意皆精当。而直指穷理居敬为入德之门，尤得明道教人之纲领。乃深相推重。盖良佐之学，醇疵相半，朱子於《语录》举其疵，於《祠记》举其醇，似矛盾而非矛盾也。合而观之，良佐之短长可见矣。
原文选载
卷一
问：学佛者欲免轮回超三界，于意云何？曰：是有利心私而已矣。轮回之说信然否？曰：此心有止[凡人虑事心先困，故言有止]，而太虚决，知其无尽，必为轮回。推之于始，何所付受，其终何时间断也。且天下人物各有数矣。　
孔子曰，天之将丧斯文也，后死者不得与于斯文也。天之未丧斯文也，匡人其如予何。于天之将丧斯文下便言后死者，不得与于斯文，则是文之兴丧在孔子，与天为一矣。盖圣人德盛，与天为一，出此等语，自不觉耳。孟子地位未能到此，故曰天未欲平治天下也。如欲平治天下，当今之世舎我其谁？听天所命，未能合一。[明道云]　
问：孟子言尽其心者知其性，如何是尽其心？曰：昔有人问明道先生，何如斯可谓之恕心，先生曰充扩得去则为恕心。如何是充扩得去底气象？曰天地变化草木蕃充。扩不去时如何？曰天地闭贤人隠。察此可以见尽不尽矣。　
敢问何谓浩然之气？孟子曰难言也，明道先生云只他道个难言也，便知这汉肚里有尔许大事。若是不理会得底，便撑拄胡说将去。气虽难言，即须教他识个体段始得。故曰其为气也至大至刚，以直养而无害，则塞乎天地之间。配义与道者，将道义明出此事。　
人有智愚之品不同，何也？曰：无气禀异耳。圣人不忿疾于顽者，悯其所遇气质偏驳，不足疾也。然则可变欤？曰：其性本一，何不可变之有？性本体也，目视耳听手举足运，见于作用者心也。自孟子没，天下学者向外驰求，不识自家寳藏，被他佛氏窥见一斑半点，遂将擎拳竖脚底事把持在手，敢自尊大，轻视中国学士大夫，而世人莫敢与之争，又从而信向归依之。使圣学有传，岂至此乎！　
心者何也？仁是已。仁者何也？活者为仁，死者为不仁。今人身体麻痹不知痛痒，谓之不仁。桃杏之核可种而生者谓之桃仁杏仁，言有生之意。推此，仁可见矣。学佛者知此谓之见性，遂以为了，故终归妄诞。圣门学者见此消息，必加功焉，故曰回虽不敏请事斯语矣，雍虽不敏请事斯语矣。仁操则存，舍则亡，故曾子曰，动容貎正颜色出辞气。出辞气者，从此广大心中流出也。以私意发言，岂出辞气之谓乎？夫人一日间颜色容貎，试自点检，何尝正何尝动，怠慢而已。若夫大而化之，合于自然，则正动出不足言矣。　
仁者天之理，非杜撰也。故哭死而哀，非为生也；经德不回，非干禄也；言语必信，非正行也。天理当然而已矣。当然而为之，是为天之所为也。圣门学者大要以克己为本，克己复礼无私心焉，则天矣。孟子曰，仁人心也。尽其心者知其性也，知其性则知天矣[语原本作行，人心原本作心人，今据孟子改正]　
人之气禀不同，颜子似弱，孟子似强。颜子具体而微，所谓具体者，合下来有恁地气象，但未彰着耳。微如易知微知彰微显阐幽之微。孟子强勇，以身任道，后车数十乗，从者数百人，所至王侯分庭抗礼，壁立万仞，谁敢正觑着。非孟子恁地手脚，也撑拄此事不去。虽然，犹有大抵气象，未能消磨得尽。不然，藐大人等语言不说出来。所以见他未至圣人地位。　
孔子曰事君尽礼人以为谄，当时诸国君相怎生当得圣人恁地礼数，是他只管行礼，又不与你计较长短，与上大夫言便誾誾如也，与下大夫言便侃侃如也，冕者瞽者见之便作过之便趋，盖其徳全盛，自然到此，不是勉强得出来气象，与孟子浑别。孟子说大人则藐之，勿视其巍巍然，犹自参较彼我，未有合一底气象。　
颜子学得亲切，如孟子仰之弥髙钻之弥坚，无限量也。以见圣人之道，大瞻之在前即不及，忽焉在后又蹉却。以见圣人之道中观此一段，即知颜子看得来亲切，博我以文，便知识广，约我以礼，归宿处也。　
横渠教人以礼为先，大要欲得正容谨节，其意谓世人汗漫无守，便当以礼为地教他，就上面做工夫。然其门人下稍头溺于刑名度数之间，行得来困无所见处，如吃木札相似，更没滋味，遂生厌倦。故其学无传之者。明道先生则不然，先使学者有知识，却从敬入。予问：横渠教人以礼为先，与明道使学者从敬入，何故不同？谢曰：既有知识，穷得物理，却从敬上涵养出来，自然是别。正容谨节，外面威仪，非礼之本。　
横渠尝言，吾十五年学个恭而安不成。明道曰，可知是学不成，有多少病在。谢子曰：凡恭谨必勉强不安，安肆必放纵不恭，恭如勿忘，安如勿助长。正当勿忘勿助长之间，须子细体认取。　
所谓有知识须是穷物理，只如黄金天下至宝，先须辨认得他体性始得，不然被人将鍮石来唤作黄金，辨认不过便生疑惑，便执不定。故经曰，物格然后知至，知至然后意诚，所谓格物穷理，须是识得天理始得。所谓天理者，自然底道理，无毫髪杜撰。今人乍见孺子将入于井，皆有怵惕恻隐之心，方乍见时其心怵惕，所谓天理也。要誉于乡党朋友，内交于孺子父母兄弟，恶其声而然，即人欲耳。天理与人欲相对，有一分人欲即灭却一分天理，存一分天理即胜得一分人欲人欲纔肆，天理灭矣。任私用意，杜撰做事，所谓人欲肆矣。故庄子曰去智，与故循天之理。若在圣人分上，即说循字不着，勿忘又勿助长，正当恁地时，自家看取，天理见矣。所谓天者理而已，只如视听动作，一切是天，天命有徳便五服五章，天讨有罪便五刑五用，浑不是杜撰做作来。学者直须明天理为是，自然底道理移易不得。不然，诸子百家便人人自生出一般见解，欺诳众生识得天理，然后能为天之所为。圣门学者为天之所为，故敢以天自处。佛氏却不敢恁地做大。明道尝曰，吾学虽有所受，天理二字却是自家拈出来。　
伊川才料大，使了大事，指顾而集，不动声色。何以验之？曰：只议论中便可见。陜西曾有议欲罢铸铜钱者，以谓官中费一贯铸得一贯为无利，伊川曰：此便是公家之利，利多费省。私铸者众，费多利薄，盗铸者息。盗铸者息，权归公上，非利而何？又曾有议解盐抄欲髙其价者，増六千为八千，伊川曰：若增抄价，卖数须减。盐出既众，低价易之，人人食盐，盐不停积，岁入必敷。已而增抄价，岁额果亏，减之而岁入溢。温公初起时欲用伊川，伊川曰：带累人去。里使韩富在时，吾犹可以成事。后来温公欲变法，伊川使人语之曰：切未可动着，即三五年不能定。疉去未几变之，果纷纷不能定。[1]